Exqrch/javanese-Komodo-pixelgpt huggingface dataset:
Enrico Fermi Enrico Fermi (#ALIH)), punika satunggiling ngèlmuwan saking Italia.Panjenengnipun inggih punika Italia-Amérika ingkang misuwur kanthi panemuanipun paleburan beta, pangembangan reaktor nuklir ingkang sapindahan ugi pangembangan pengembangan téyori kuantum Piyambakipun ugi naté nampi pangaji Nobel kanggé fisika ing taun 1938
Sigmund Freud Sigmund Freud (Wina, 6 Mèi 1856 - 23 September 1939) punika ahli neurolog Ostenrik lan pandhiri aliran psikoanalisis ing psikologi
Gerakan punika ingkang ndamel populer téyori manawi motif boten sadar nyetir sapérangan ageng tingkah laku
Piyambakipun ugi remen hipnotis kaliyan panrapanipun kanggé mbiyantu tiyang sakit mental
Piyambakipun ugi misuwur déning asosiasi bébas kaliyan analisa mimpi ingkang dados "obat mawi wicara"
Prakawis-prakawis punika dados unsur inti psikoanalisa
Freud ugi remen kondhisi ingkang riyin sinebat histeria kaliyan sapunika dipunwastani sindhrom konversi
Freud uga misuwur déning kompleks Oedipusipun
Punika prakawis manawi tiyang punika katarik déning tiyang ingkang mèmper tiyang sepuhipun
Galileo Galilei Galileo Galilei (Pisa, Italia, 1564 - 1642) punika satunggiling ngèlmuwan Italia
Piyambakipun ingkang manemokaken gaya gravitasi bumi kaliyan ingkang mangawruhi manawi planit punika sanès lintang
Ing basa Yunani, "planit" punika tegesipun "lintang nyasar"
Karyanipun ingkang misuwur judulipun "Sidereus nuncius" (1610) kaliyan "Dialogo" (1632)
Richard Feynman Richard Phillips Feynman (11 Mèi 1918–15 Fèbruari 1988) punika satunggiling fisikawan Amérika ingkang misuwur kaliyan ingkang prabawaipun langkung kathah ing abad kaping 20
Piyambakipun mawiyaraken téyori elektrodinamika kuantum
Piyambakipun ugi mangréwangi ndamel bom atom
Sadèrèngipun séda piyambakipun ugi dados anggota panel "penyelidhik" tragédhi Pesawat Ulang-Alik Challenger
Piyambakipun ugi naté nampi bebungah Nobel fisika ing warsa 1965 kaliyan Julian Schwinger lan Sin-Itiro Tomonaga
Henry Ford "Artikel punika mbahas pandhiri Ford Motor Company; kanggé artikel bab tiyang sanès ingkang ugi namanipun Henry Ford, mangga mriksani Henry Ford (disambiguasi)." Henry Ford (30 Juli 1863 - 7 April 1947) punika ingkang ngadegaken Ford Motor Company kaliyan kaanggep ndamel "kelas menengah" ing masarakat Amérika
Piyambakipun ugi ingkang pratami nrapaken sistem prodhuksi "ban berjalan" salebetipun prodhuksi massal montor ingkang reginipun kagolong mirah
Mobilipun ingkang misuwur punika Ford modhèl T
Yasanipun punika inggih saged ndamel révolusi wonten ing bisnis saha indhustri
Tanakh Alkitab Yahudi (Ibr: Tanakh, Tanak') yaiku "Prajanjian Lawas" Alkitab Nasrani ing basa Ibrani
Tanakh iku cekakan saka: Torèt - Nabi - Kitab.
Septuaginta Alkitab Pitung Puluh (Latin: Septuaginta, LXX, tegese 70) iku kitab Prajanjian Lawas gagrag basa Ellas kang digawé (kajarwakake) kurang luwih rong abad sadurungé Masehi
Pretalané iku kang nggawé dening wong Yahudi gunggung 70 ing Aleksandriyah, Mesir
Alkitab Pitung Puluh nduweni kabedan karo Alkitab Protestan sing ngeloni tulisan Masoret
Pranjanjian Lawase Protestan mau ing Alkitab Pitung Puluh kaisenan kitab-kitab "deuterokanonika" sing padha kaya Alkitab Katulik lan katambahan saperangan kitab liya yaiku Makabe I-IV, Tobit, Yudit, Kawicaksanan Solomon, Sirakh, Barukh (kalebu Layang Yeremiyah), Masmur Solomon, "Book of Odes", lan Donganing Manasye
Dadi, saperangan kitab luwih dawa kaya ta Daniyel lan Ester
Ananging, kitab Yeremiyah luwih cendhak tinimbang Alkitab Protestan utawa Masoret
Alkitab Pitung Puluh dinggo dening wong Kristen Ortodhoksi
Alkitab iki banjur wus kajarwakake ing basa liya kaya ta basa Rossiyah lan basa Inggris
Amarga kajaba wong Kristen Ortodhoksi utawa widyaka ora ana kang nganggo, gunggung jarwa Alkitab Pitung Puluh ora saakeh Alkitab Protestan utawa Alkitab Katulig
Ananging ing tembe buri iki, wus awiwit upaya pinjarwa ing basa-basa liya.
Injil Injil saka basa Arab sing njupuk saka basa Yunani εὐαγγέλιον ("euangelion") iku péranganing kitab suci Kristen Alkitab Prajanjian Anyar
Injil iku tegesé "warta apik"
Kitab-kitab Injil yaiku: Dene yen miturut agama Islam kitab iki diturunake marang Nabi Isa as
kanggo Bani Israil kanthi nggunakake basa Suryani
Isine Injil kaya ing ngisor iki:
Tambahan Ester Tambahan Ester iku ayat-ayat ing kitab Ester sing namung ana ing kitab Septuaginta basa Yunani
Ayat-ayat iki ora ana ing Tanakh basa Ibrani, mulané kagolong Deuterokanonika.
Tambahan Danièl Tambahan Danièl iku ayat-ayat ing Kitab Danièl sing namung ana ing kitab Septuaginta basa Yunani
Ayat-ayat iki ora ana ing Tanakh basa Ibrani utawa basa Aram (sapérangan kitab Daniel ditulis nganggo basa iki), mulané kagolong Deuterokanonika.
I Para Raja Kitab I Para Raja iku péranganing kitab Prajanjian Lawas utawa Tanakh
Nanging amarga ana katenton redhaksional, banjur kitab iki dipara dadi papat: Kitab I Para Raja iku terusané kitab-kitab Samuel bab sajarah papréntahan raja-raja Israèl.
II Para Raja Kitab II Para Raja iku péranganing kitab Prajanjian Lawas utawa Tanakh
Nanging amarga ana katenton redhaksional, banjur kitab iki dipara dadi papat: Kitab II Para Raja iki nutugaké sajarah saka rong karaton Israèl sing critané kapedhot ing pungkasané I Para Raja
Kitab iki kasusun ing rong pérangan: Nabi sing nonjol ing kitab iki yaiku Elisa, gantiné Nabi Elia.
Banyu Banyu (Krama: toya, Kawi: way, wé) iku senyawa kang wigati kanggo kabèh wangun kauripan kang dikawruhi nganti tekan saiki ing bumi, nanging ora ing planit liya
Banyu disimbolaké kanthi H2O
Cacahé banyu kang nutupi bumi ngancik 71%
Ana 1,4 triliun kilomèter kubik (330 juta mil³) ing bumi
Banyu bisa awujud gas (uwap banyu), cuwèr (banyu) lan padhet (ès)
Banyu iku siji-sijiné dat kang kanthi alami ana ing lumahing bumi sajeroning ketelu wujud mau
Banyu saperangan gedhé ana ing segara (banyu asin) lan ing lapisan-lapisan ès (ing kutub lan pucuk-pucuk gunung), nanging uga bisa ana minangka méga, udan, kali, lumahing banyu tawa, tlaga, uwap banyu, lan sagara ès
Banyu sajeroning obyèk-obyèk mau obah miturut sawijiné pangitiran banyu, ya iku: liwat panguwapan, udan, lan ilènan banyu ing sadhuwuré lumahing lemah ("ilèn", kalebu tuk, kali, muwara) tinuju sagara
Banyu resik wigati kanggo kauripan manungsa
Sembrana anggoné nangani banyu, bisa ndadèkaké golèk banyu dadi angèl, monopolisasi, sarta privatisasi lan malah njalari crah
Indonésia wis duwé "undhang-undhang" kang ngatur sumber daya banyu wiwit taun 2004, ya iku Undhang Undhang nomer 7 taun 2004 ngenani Sumber Daya Banyu
Saliyané ing bumi, sapérangan gedhé banyu uga diprakirakaké ana ing kutub lor lan kidul planit Mars, sarta ing mbulan Europa lan Enceladus
"Artikel utama: Banyu (molekul)" Sifat-sipat kimia lan fisika
Banyu iku substansi kimia kanthi rumus kimia H2O: siji molekul banyu kasusun saka rong atom hidrogen kang kaiket kanthi kovalen marang siji atom oksigèn
Banyu asifat ora duwé warna, ora ana rasané lan ora mambu ing kaanan standhar, ya iku ing tekanan 100 kPa (1 bar) lan suhu 273,15 K (0 °C)
Dat kimia iki wujud sawijiné pelarut kang wigati, kang duwé kemampuan kanggo nglarutaké akèh dat kimia liyané, kaya ta garam-garam, gula, asem, sapérangan jinis gas lan akèh manéka molekul organik
Kaanan banyu kang wanguné cuwèr wujud sawijiné kaanan kang ora umum sajeroning kaanan normal, luwih-luwih manèh kanthi nggatèkaké gegandhèngan antarané hidrida-hidrida liya kang mèmper sajeroning kolom oksigèn ing tabèl periodik, kang ngisarataké yèn banyu kuduné awangun gas, kaya déné hidrogen sulfida
Kanthi nggatèkaké tabèl periodik, katon yèn unsur-unsur kang ngupengi oksigèn ya iku nitrogen, flor, lan fosfor, sulfur lan klor
Kabèh èlemèn-èlemèn iki yèn silih iketan karo hidrogen bakal ngasilaké gas ing suhu lan tekanan normal
Alesan witékna ngapa hidrogen silih iketan karo oksigèn minangka fasa mawa kaanan cuwèr, ya iku amarga oksigèn luwih asifat èlèktronégatif tinimbang èlemèn-èlemèn liya mau (kajaba flor)
Tarikan atom oksigèn marang èlèktron-èlèktron iketan adoh luwih kuwat tinimbang kang dilakokaké déning atom hidrogen, ninggal gunggung momotan positif ing keloro atom hidrogen, lan gunggung momotan négatif ing atom oksigèn
Anané momotan ing saben atom mau agawé molekul banyu duwé sapérangan momen dipol
Gaya silih tarik listrik antar molekul-molekul banyu akibat anané dipol iki agawé saben molekul silih cerak, njalari angèl kanggo dipisahaké lan kang akiré ngunggahaké titik didih banyu
Gaya silih tarik iki ingaran minangka ikatan hidrogen
Banyu asring ingaran minangka "pelarut universal" amarga banyu nglarutaké akèh dat kimia
Banyu ana sajeroning kasetimbangan dhinamis antarané fase cuwèr lan padhet ing sangisoré tekanan lan suhu standhar
Sajeroning wangun ion, banyu bisa didhèskripsikaké minangka sawijiné ion hidrogen (H+) kang silih asosiasi (silih iketan) karo sawijiné ion hidroksida (OH-)
"Artikel utama: Èlèktrolisis banyu" Èlèktrolisis banyu
Molekul banyu bisa diurai dadi unsur-unsur asalé kanthi diilèni arus listrik
Prosès iki ingaran èlèktrolisis banyu.
Ing katoda, loro molekul banyu ngalami réaksi kanthi nangkep loro èlèktron, karéduksi dadi gas H2 lan ion hidrokida (OH-)
Sauntara iku ing anoda, loro molekul banyu liya kaurai dadi gas oksigèn (O2), nguwalaké 4 ion H+ sarta ngilèkaké èlèktron menyang katoda
Ion H+ lan OH- ngalami nétralisasi saéngga kawangun manèh sapérangan molekul banyu
Réaksi sakabèhé kang setara karo èlèktrolisis banyu bisa ditulisaké kaya mangkéné
formula_1 Gas hidrogen lan oksigèn kang diasilaké saka réaksi iki minangka gelembung ing èlèktroda lan bisa diklumpukaké
Prinsip iki banjur dimupangataké kanggo ngasilaké hidrogen lan hidrogen peroksida (H2O2) kang bisa digunakaké minangka bahan bakar kendharaan hidrogen
Banyu iku pelarut kang kuwat, nglarutaké akèh jinis dat kimia
Dat-dat kang campur lan larut kanthi becik sajeroning banyu (upamané garam-garam) ingaran minangka dat-dat "hidrofilik" (panyeneng banyu), lan dat-dat kang ora gampang kacampur karo banyu (upamané lemak lan lenga), ingaran minangka dat-dat "hidrofobik" (wedi-banyu)
Kalarutan sawijiné dat jorning banyu ditemtokaké déning bisa orané dat mau nandhingi kakuwatan gaya silih tarik listrik (gaya intermolekul dipol-dipol) antarané molekul-molekul banyu
Yèn sawijining dat ora bisa nandhingi gaya silih tarik antar molekul banyu, molekul-molekul dat mau ora larut lan bakal ngendhep sajeroning banyu
Banyu nèmpèl marang pepadhané (kohesi) amarga banyu asifat polar
Banyu duwé sapérangan momotan parsial négatif (σ-) cerak atom oksigèn akibat pasangan èlèktron kang (mèh) ora digunakaké bebarengan, lan sapérangan momotan parsial positif (σ+) cerak atom oksigèn
Sajeroning banyu babagan iki dumadi amarga atom oksigèn asipat luwih èlèktronégatif dibandhingaké atom hidrogen—kang tegesé, dhèwèké (atom oksigèn) duwé luwih "kakuwatan tarik" marang èlèktron-èlèktron kang diduwèni bebarengan sajeroning molekul, narik èlèktron-èlèktron luwih cerak menyang arahé (uga ateges narik momotan négatif èlèktron-èlèktron mau) lan agawé laladan ing saubengé atom oksigèn mawa momotan luwih négatif ketimbang laladan-laladan ing saubengé kaloro atom hidrogen
Banyu uga nduwèwi sipat adhési kang dhuwur disebabaké déning sipat alami angka polar-ané
Banyu duwé tegangan lumah kang gedhé kang disebabaké déning kuwaté sipat kohèsi antar molekul-molekul banyu
Iki bisa diamati nalika sapérangan cilik banyu dipapanaké sajeroning sawijiné lumahan kang ora bisa ditelesi utawa kalarutaké ("non-soluble"); banyu mau bakal ngumpul minangka sawijiné tètèsan
Ing ndhuwur sawijiné lumahan gelas kang resik banget utawa mawa lumahan alus banget, banyu bisa minangka sawijiné lapisan tipis ("thin filem") amarga gaya tarik molekular antarané gelas lan molekul banyu (gaya adhèsi) luwih kuwat tinimbang gaya kohèsi antar molekul air
Sajeroning sèl-sèl biologi lan organèl-organèl, banyu silih dumuk karo mèmbran lan lumahan protéin kang asifat hidrofilik; ya iku, lumahan-lumahan kang duwé daya tarik kuwat marang banyu
Irvin Langmuir ngamati sawijining gaya tolak kang kuwat antarné lumahan-lumahan hidrofilik
Kanggo nglakokaké dhéhidrasi sawijiné lumahan hidrofilik — sajeroning teges ngeculaké lapisan kang kaiket kanthi kuwat saka hidrasi banyu — perlu dilakokaké usaha temenanan nglawan gaya-gaya iki, kang diarani gaya-gaya hidrasi
Gaya-gaya mau gedhé banget pangajiné nanging ngluruh kanthi rikat sajeroning rentang nanomèter utawa luwih cilik
Wigatiné gaya-gaya iki sajeroning biologi wis disinaoni kanthi èkstènsif déning V
Gaya-gaya iki wigati mligi nalika sèl-sèl kadhéhidrasi silih dumuk langsung karo ruwang njaba kang garing utawa pangadheman ing njaba sèl ("extracellular freezing")
Saka pandelengan biologi, banyu duwé sipat-sipat kang wigati kanggo anané kauripan
Banyu bisa mijilaké réaksi kang bisa gawé senyawa organik ngakokaké réplikasi.
Kabèh mahluk urip kang dikawruhi duwé gegantungan marang banyu
Banyu wujud dat pelarut kang wigati kanggo mahluk urip lan wujud pérangan wigati sajeroning prosès metabolisme
Banyu uga dibutuhaké sajeroning fotosintesis lan respirasi
Fotosintesis migunakaké cahya srengéngé kanggo misahaké atom hidrogen karo oksigèn
Hidrogen bakal kanggo minangka glukosa lan oksigèn bakal diculaké menyang udara
"Artikel utama: Hidrobiologi" Makluk banyu
Lumahing banyu ing bumi dikebaki déning manéka jinis kauripan
Kabèh mahluk urip pisanan ing bumi iki asalé saka lumahing banyu
Mèh kabèh iwak urip ing njero banyu, saliyané iku, mamalia kaya ta lumba-lumba lan iwak paus uga urip ing njero banyu
Kéwan-kéwan kaya ta amfibi ngentèkaké sapérangan uripé ing njero banyu
Malah, sapérangan reptil kaya ta ula lan baya urip ing lumahing banyu cethèk lan sagara
Tetuwuhan sagara kaya ta alga lan suket laut dadi sumber panganan ékosistem lumahing banyu
Ing samodra, plankton dadi sumber pangan utama para iwak
Peradaban manungsa lestari nurut sumber banyu
Mesopotamia kang diarani awal peradaban ana ing antarané kali Tigris lan Euphrates
Peradaban Mesir Kuna gumantung ing kali Nil
Punjer-punjer manungsa kang gedhé kaya ta Rotterdam, London, Montreal, Paris, New York City, Shanghai, Tokyo, Chicago, lan Hong Kong olèh kajayané sapérangan amarga gampangé aksès liwat lumahing-limahing banyu
"Artikel utama: Banyu ombèn" Banyu kanggo ngombé
Awak manungsa kapérang saka 55% nganti 78% banyu, gumantung saka ukuran awak
Supaya bisa fungsi kanthi becik, awaké manungsa mbutuhaké antarané siji nganti pitung liter banyu saben dina kanggo ngèndhani dehidrasi; gunggung pesthiné gumantung marang tingkat aktivitas, suhu, kalembaban, lan sapérangan faktor liyané
Saliyané saka banyu ombèn-ombèn, manungsa éntuk cuwèran saka panganan lan ombénan liya
Sapérangan gedhé wong percaya yèn manungsa mbutuhaké 8–10 gelas (watara rong liter) saben dina, nanging asil penlitèn kang diterbitaké Universitas Pennsylvania nalika taun 2008 nuduhaké yèn konsumsi 8 gelas mau ora kabukti mbantu akèh sajeroning nyehataké awak
Malah sok-sok kanggo sapérangan wong, yèn ngombé banyu luwih akèh utawa kaluwihan saka kang kaprayogakaké bisa njalari katergantungan
Literatur médhis liyané nyaranaké konsumsi saliter banyu saben dina, kanthi tambahan yèn ulah raga utawa nalika cuaca kang panas
Pelarut digunakaké sadina-dina kanggo ngumbahi, contoné ngumbah awak manungsa (adus), sandhangan, jogan, montor, panganan, lan kéwan
Saliyané iku, limbah rumah tangga uga digawa déning banyu liwat saluran pambuwangan
Ing nagara-nagara indhustri, sapérangan gedhé banyu kagunakaké minangka pelarut
Banyu bisa dadi fasilitas prosès biologi kang nglarutaké limbah.
Mikroorganisme kang ana ing njero banyu bisa mbantu mecah limbah dadi dat-dat kanthi tingkat polusi kang luwih asor
Banyu wujud cuwèran singular, amarga kapasitasé kanggo minangka jaringan molekul 3 dhimènsi mawa ikatan hidrogen kang mutual
Iki disebabaké amarga saben molekul banyu duwé 4 momotan fraksional kanthi arah tetrahedron, 2 momotan positif saka kaloro atom hidrogen lan loro momotan négatif saka atom oksigèn
Akibaté, saben molekul banyu bisa minangka 4 ikatan hidrogen karo molekul ing saubengé
Minangka conto, sawijining atom hidrogen kang manggon ing antarané loro atom oksigèn, bakal minangka siji ikatan kovalen karo siji atom oksigèn lan siji ikatan hidrogen karo atom oksigèn liyané, kaya kang dumadi ing ès
Owah-owahan dhènsitas molekul banyu bakal mangaruhi kamampuané kanggo nglarutaké partikel
Amarga sipat momotan fraksional molekul, lumrahé, banyu wujud dat pelarut kang apik kanggo partikel mawa momotan utawa ion, nanging ora kanggo senyawa hidrokarbon
Konsèp ngenani sèl minangka larutan kang kebuntel membran, pisanan disinaoni déning èlmuwan Ruslan kang jenengé Troschin nalika taun 1956
Nalika monografé, "Problems of Cell Permeability", tesis Troschin nélakaké yèn partisi larutan kang dumadi antarané lingkungan intraselular lan èkstraselular ora mung ditemtokaké déning permeabilitas membran, nanging dumadi akumulasi larutan tinentu ing njero protoplasma, saéngga minangka larutan gèl kang béda karo banyu murni
Nalika taun 1962, Ling liwat monografé, "A physical theory of the living state", njlèntrèhaké yèn banyu kang kakandhut ing njero sèl ngalami polarisasi dadi lapisan-lapisan kang nylimuti lumahing protèin lan wujud pelarut kang ala kanggo ion
Ion K+ diserep déning sèl normal, sebab gugus karboksil saka protèin "cenderung" kanggo narik K+ tinimbang ion Na+
Téyori iki, ditepungi minangka hipotèsis induksi-asosiasi uga njlèntrèhaké ora anané kompa kation, ATPase, kang kaiket ing mèmbran sèl, lan distribusi kabèh larutan ditemtokaké déning kombinasi saka gaya silih tarik antarané saben protèin kanthi modhifikasi sipat larutan banyu sajeroning sèl
Asil saka pangukuran NMR pancèn nuduhaké mudhuné mobilitas banyu ing njero sèl nanging kanthi rikat kadifusi karo molekul banyu normal
Anané kompa kation kang diobahaké déning ATP ing mèmbran sèl, terus dadi bahan "perdebatan", bebarengan karo "perdebatan" ngenani karakteristik cuwèran ing njero sitoplasma lan banyu normal lumrahé
Argumèntasi paling kuwat kang nentang téyori ngenani jinis banyu kang mirunggan ing njero sèl, asalé saka kalangan ahli kimiawan fisis
Para ahli mau duwé pendhapat yèn banyu ing njero sèl ora mungkin béda karo banyu normal, saéngga owah-owahan struktur lan karakter banyu intrasélular uga bakal dialami karo banyu èkstraselular
Pendhapat iki didhasaraké marang pamikiran yèn, sanajan yèn kompa kation bener ana kaiket ing mèmbran sèl, kompa mau mung nyiptakaké kasetimbangan osmotik sélular kang misahaké siji larutan saka larutan liya, nanging ora kanggo banyu
Banyu ingaran duwé kasetimbangan dhéwé kang ora bisa diwatesi déning mèmbran sèl
Para ahli liya kang duwé pendhapat yèn banyu ing njero sèl béda banget karo banyu lumrahé
Banyu kang dadi ora bébas obah amarga prabawa lumahing ionik, ingaran minangka banyu mawa iket (Inggris: "bound water"), éwadéné banyu sanjaban jangkowan prabawa ion mau diarani banyu bébas (Inggris: "bulk water")
Banyu kaiket bisa énggal nglarutaké ion, amarga saben jinis ion bakal énggal katarik déning saben momotan fraksional molekul banyu, saéngga kation lan anion bisa ana cecedhakan tanpa kudu minangka garam
Ion luwih gampang kahidrasi déning banyu kang réaktif, padhet kanthi iketan ora kenceng, tinimbang banyu inert ora padhet kanthi daya ikat kuwat
Iki nyiptakaké zona banyu, minangka conto, kation cilik kang kahidrasi banget bakal "cenderung" kaakumulasi ing fase banyu kang luwih padhet, éwadéné kation kang luwih gedhé bakal "cenderung" kaakumulasi ing fase banyu kang luwih renggang, lan nyiptakaké partisi ion kaya sérial Hofmeister ing ngisor iki: Mg2+ > Ca2+ > H+ » Na+ NH+ > Cs+ > Rb+ > K+ ATP3- » ATP2- = ADP2- =
ATP3- » ATP2- = ADP2- = HPO42- I- > Br- > Cl- > H2PO4- cathetan Interaksi antarané molekul banyu kaikat lan gugus ionik diasumsikaké dumadi ing rentang let kang cendhak, saéngga atom hidrogen kaorièntasi menyang arah anion lan nyandhet interaksi antarané populasi banyu kaiket karo banyu bébas
Orièntasi molekul banyu kaiket tansaya winates lumahing molekul polielektrolit mawa momotan négatif antarané DNA, RNA, asem hialorunat, kondroitin sulfat, lan jinis biopolimèr kanthi momotan liya
Energi elektrostatik antarané molekul biopolimer mawa momotan padha kang silih dhesek bakal nyiptakaké gaya hidrasi kang nyurung molekul banyu bébas metu saka njero sitoplasma
Lumrahé, konsènstrasi larutan polièlèktrolit kang cukup dhuwur bakal minangka gèl
Umpamané gèl "agarose" utawa gèl saka asem hialuronat kang ngandhut 99,9% banyu saka total bobot gèl
Ketahané molekul banyu ing njero struktur kristal gèl wujud salah siji conto ka"cenderungan" alami saben komponèn saka sawijining sistem kanggo campur kanthi rata.
Molekul banyu bisa ucul saka gèl minangka rèspon saka tekanan udara, paningkatan suhu utawa liwat mékanisme panguwapan, nanging kanthi mudhuné rasio kandhutan banyu, daya iket ionik kang dumadi antarané molekul dat kalarut kang nahan molekul banyu bakal tansaya kuwat
Sanajan mangkoko, panyerakan ionik kaya iki isih durung bisa njelasaké sapérangan fénoména anomali larutan kaya déné, Fénoména anomali larutan iki dianggep dumadi ing rentang let adoh kang ana ing njaba dhomain panyerakan ionik
Ènèrgi ing molekul banyu dadi dhuwur amarga iketan hidrogen kang diduwèni dadi ora maksimal, kaya déné nalika molekul banyu ana saceraking lumahan utawa gugus hidrokarbon
Senyawa hidrokarbon banjur diarani asifat hidrofobik sebab ora minangka iketan hidrogen karo molekul banyu
Daya iket hidrogen ing kaanan iki bakal nembus sapérangan zona banyu lan partisi ion, saéngga disebutaké yèn minangka karakter banyu ing rentang let adoh
Ing rentang iki, molekul garam kaya déné Na2SO4, sodium asetat lan sodium fosfat bakal duwé ka"cenderungan" kanggo kaurai dadi kation Na+ lan anioné
"Artikel utama: Air sajeroning kasenian" Banyu sajeroning kasenian
Sajeroning seni banyu disinaoni kanthi cara kang béda, banyu disajèkaké minangka sawijining èlemèn langsung, ora langsung utawa uga mung minangka simbul
Kanthi dijurung kamajuwan tèknologi fungsi lan pamupangatan banyu sajeroning seni wiwit owah, saka mauné geganep banyu wiwit mrambat dadi obyèk utama
Conto seni kang pungkasan iki, umpamané seni ilènan utawa tètèsan ("sculpture liquid" utawa "droplet art")
Nalika jaman Renaisans lan sawisé iku, banyu diréprésentasikaké luwih réalistis
Akèh artis nggambaraké banyu sajeroning wangun obah-sawijining ilènan banyu utawa kali, sawijining sagara kang turbulensi, utawa malah grojogan-nanging akèh uga saka artis-artik iku kang seneng karo obyèk-obyèk banyu kang anteng, meneng-tlaga, kali kang mèh ora mili, lan lumahing sagara kang ora ngombak
Sajeroning saben kasus iki, banyu nemtokaké swasana ("mood") kabèh karya seni mau, kaya ta umpamané sajeroning "Birth of Venus" (1486) karya Botticelli lan "The Water Lilies" (1897) karya Monet
Selaras karo majuning tèknologi sajeroning seni, banyu wiwit njupuk papan sajeroning babagan seni liya, umpamané sajeroning fotografi
Sanajan ana banyu ora duwé teges mirunggan ing kéné lan mung duwé peran minangka èlemèn palengkap, nanging banyu bisa digunakaké sajeroning mèh kabèh cabang fotografi: wiwit saka fasion nganti landsekap
Motrèt banyu minangka èlemèn sajeroning obyèk mbutuhaké pananganan mirunggan, wiwit saka filter "circular polarizer" kang migunani kanggo ngilangaké réflèksi, nganti pamupangatan tèhnik "long exposure", sawijining tèhnik fotografi kang ngandhalaké bukaan rana alon kanggo ngripta èfèk lembut ("soft") ing lumahing banyu
Kaéndahan tètèsan banyu kang mecah lumahing banyu kang ana ing sangisoré dilestarèkaké kanthi manéka sentuhan tèhnik lan rasa ndadèkaké sawijining karya seni kang éndah, kaya déné kang disajèkaké déning Martin Waugh sajeroning karyané "Liquid Sculpture", sawijining antologi kang wis madonya
Seni tètèsan banyu ora mandheg tekan kéné, kanthi pamupangatan tèhnik pangaturan marang tibané tètèsan banyu kang "malar", tètèsan-tètèsan banyu bisa diowahi samengkono rupané saéngga tètèsan-tètèsan mau minangka sawijining kamanunggalan duwé fungsi minangka sawijining penampil ("viewer") kaya déné tampilan komputer
Kanthi ngatur-atur ukuran lan gunggung tètèsan kang bakal diliwataké, bisa sawijining gambar ditampilaké déning tètèsan-tètèsan banyu kang tiba
Èmané gambar iki mung asifat sauntara, tekan titik kang dikarepaké tiba nggayuh pérangan ngisor penampil
Komersialisasi karya jinis iki uga sajeroning wangun résolusi kang luwih kasar wis akèh dilakokaké.
Tèh Tèh (basa Cina: 茶, "Chá"), iku ombénan tein